**To spennende verv er ledige i Norfo: Ledere for Short Term Exchange (Camps)**

Det er to ledige verv i Norfos arbeid med ungdomsutveksling med tiltredelse 1. juli 2022:

1. Ett verv for administrasjon vedrørende utenlandske deltakere camps i Norge. (Inbounds)
2. Ett verv for administrasjon vedrørende norske deltakere på camps i utlandet. (Outbounds)

**Generelt om ungdomsutvekslingen og om short term camps:**

Ungdomsutveksling er et av Rotarys fem hovedarbeidsområder. Rotary gjør dette i erkjennelse av den positive endringen som skjer ved at unge voksne gjennom deltakelse i blant annet utvekslingsprogrammer, fremmer fredsarbeid og kulturell forståelse. Derfor er det svært meningsfullt å ha verv i denne virksomheten.

Short Term Youth Exchange (sommerleirer/ camps) er en del av Rotary Internationals ungdomsutvekslingsprogram. Norsk Rotary Forum (Norfo) er et koordinerende organ for arbeidet med ungdomsutvekslingen i Rotary i Norge.

 Sommerleirer/Camps et tilbud til ungdom i alderen 15-25 år. Det arrangeres sommerleirer hvert år i de fleste land i Europa, - også i noen land utenfor Europa. Leirene har en varighet på ca. 14 dager og arrangeres i skolenes sommerferie.

Det er klubbene i Rotary som arrangerer leirene – nasjonalt og internasjonalt - og som skaffer deltakere. Den enkelte klubb kan sende ut flere ungdommer. Det er ingen kostnader for klubben ved å delta i programmet. Barn av rotarianere kan delta.

**Ansvar og oppgaver i vervene:**

* Bistå distriktene og klubbene med informasjon om sommerleirene som arrangeres i Norge og i utlandet
* Sørge for at invitasjoner til sommerleirene som arrangeres i utlandet annonseres på hjemmesiden til Norsk Rotary Forum og for jevnlig oppdatering av oversikten
* Bistå med rådgivning til norske klubber som ønsker å arrangere sommerleir
* Motta søknader om deltakelse på norske sommerleirer fra medarbeidere i det internasjonale Rotary-systemet og kvalitetssikre søknadene, før de godkjennes og sendes til camp-kontakter for de norske sommerleirene
* Motta og behandle søknader fra norsk ungdom som ønsker å delta på sommerleirer i utlandet
* Holde kontakt med camp - koordinatorer internasjonalt
* Bistå med å knytte kontakter mellom ungdommer og camp-arrangører, nasjonalt og internasjonalt

Aktiviteten «Short Term Exchange» er plassert under komiteen for ungdomsutveksling i Norsk Rotary Forum, og lederen rapporterer til komiteens leder, som er Multi District Youth Exchange officer (MDYEO), Rolf Thingvold, Førde Rotaryklubb, Distrikt 2250.

**Søknadsfristen settes til 20. desember 2021.** Søknad stiles til Norfo v/leder i Arbeidsutvalget, men sendes sekretær Johan Østby på e-post j-oestby@online.no

Søkere bes presisere om søknaden gjelder Outbounds eller Inbounds.